section_heading: Znamenitosti
paragraph_text: U Kranjcima se nalazi crkva sv. Flora. Radi se o jednobrodnoj romaničkoj građevini pravokutnog tlocrta s upisanom polukružnom apsidom. U bočnom zidu ugrađena je kamena tranzena (spolija). Na mjestu oltarne pregrade postavljene su dvije kamene ploče, dijelovi sarkofaga ukrašeni geometrijskim motivima. Spolije (tranzena, baza oltara i kamene ploče) potječu od ranije crkve ili su donesene s nekog drugog nalazišta, a mogu se datirati u 7. stoljeće.<ref>[Zaštićena kulturna baština Grada Labina]